section_heading: Znakovi i simptomi
paragraph_text: Upala konjunktive naziva se "aktivni trahom" i obično se susreće u djece, osobito predškolske. Ona se odlikuje bijelim kvržicama na unutrašnjoj strani gornjeg kapka (konjunktivni folikuli ili limfoidni germinalni centri) te nespecifičnom upalom konjunktive. Folikuli se mogu pojaviti i na spoju rožnice i bjeloočnice. Oko je u aktivnom trahomu često nadraženo te se može pojaviti vodenasti iscjedak. Ako se dogodi bakterijska sekundarna infekcija iscjedak postaje gnojan.